
Tárgy:

 Sajátos nevelési igényű gyermeket nevelő családok támogatása
Sürgősség indoka: Sajátos nevelési igényű gyermeket nevelő családok támogatásának biztosítása, figyelemmel arra, hogy a Zuglóiak Egymásért Alapítvány által a célcsoport nem részesült támogatásban. 
I. Előzmények_______________________________________________________________

A Helyi Esélyegyenlőségi Programban (HEP) is szereplő Zuglóiak Egymásért Alapítvány (a továbbiakban: Alapítvány) pályázati lehetőség utoljára 2019-ben volt elérhető. Az elmúlt 2 évben számtalan megkeresést kaptam a korábban pályázó családoktól, hogy mikor lesz ismét pályázat. Ez a támogatás ugyanis lehetőséget adott arra, hogy fejlesztéseket pl. kutyaterápia, lovaglás vagy fogszabályzót, szemüveget tudjanak vásárolni a gyerekeknek a rászoruló családok. A pandémiás helyzet és az Alapítvány újjászervezésének nehézségei megérlelték bennem egy kifejezetten sajátos nevelési igényű gyermeket nevelő szülők részére (SNI) támogatás létrehozásának igényét, annál is inkább, mivel a kerületben több olyan intézmény is van, ami SNI gyermekeket lát el. Mint érintett, magam is tapasztalom, hogy a sajátos nevelési igényű, különleges bánásmódot igénylő gyemekeket nevelő családok terhei még nehezebbek, még inkább megsokszorozódnak. Mivel Zugló Önkormányzata szándéknyilatkozattal erősítette meg, hogy megtesz mindent a kerületi fogyatékkal élő gyermekek és családjaik életminőségének javításáért, azt gondolom, hogy ez támogatás ehhez illeszkedve nyújtana segítséget. 
II. Vélemények______________________________________________________________
Cél: a fogyatékossággal élő emberek illetve az ő családjaik életének könnyebbé tétele, terheik csökkentése, esélyeik javítása. 

A támogatás nyújtásának feltétele a hatályos Zugló szociális és gyermekvédelmi pénzbeli, természetbeni támogatásainak és szociális ellátásainak szabályairól szóló 7/2015. (II. 27.) önkormányzati rendelet (szociális rendelet) kiegészítése a sajátos nevelési igényű gyermeket nevelő családok támogatásának a szabályozásával.
Gazdasági Főosztály véleménye: Észrevételt tett, amely a határozati javaslatba beépítésre került.
Jogi Főosztály véleménye: az előterjesztésben közölt adatok, információk alapján az előterjesztéshez jogi észrevételt nem tesz.
Kérem a Tisztelt Képviselő-testületet, hogy az 1. melléklet szerinti határozati javaslatot elfogadását támogatni szíveskedjék.
III. Bizottsági vélemények

Az előterjesztést a Népjóléti Bizottság tárgyalja.

IV. Döntési javaslat_______________________________________________________
.

Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. mellékletét képező,  …../2021. (… …) önkormányzati határozati javaslatot.

A határozathozatal a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdése alapján egyszerű szótöbbséget igényel. 

Budapest, 2021. december 6.
Kissné Szivcsovics Nikolett
esélyegyenlőségi tanácsnok

1. melléklet a 123- 738/2021. előterjesztéshez
Budapest Főváros XIV. Kerület Zugló Önkormányzata Képviselő-testülete

..../2021. (… …) önkormányzati határozata
sajátos nevelési igényű gyermeket nevelő családok támogatásáról 
1.Budapest Főváros XIV. Kerület Zugló Önkormányzata Képviselő-testülete úgy dönt, hogy a 
a) a kerekasztalok 2021. évi fel nem használt előirányzata terhére 600 000 Ft-ot és
b) a Zuglóiak Egymásért Alapítvány 2021. évi fel nem használt előirányzata terhére  400 000 Ft összeget
biztosít a sajátos nevelési igényű gyermeket nevelő családok 2022. évi támogatására, a módosításra kerülő szociális rendeletben meghatározottak szerint.
Határidő: -    előirányzat átcsoportosításra - azonnal, 
· a támogatás kifizetésére 2022. évben - a szociális rendelet szerint
Felelős:  Horváth Csaba polgármester (Gazdasági Főosztály vezetője útján)
2. Budapest Főváros XIV. Kerület Zugló Önkormányzat Képviselő-testülete felkéri a Jegyzőt, hogy az 1. pontban foglaltak végrehajtásához készítse elő  a szociális rendelet módosítását a sajátos nevelési igényű gyermeket nevelő családok támogatásának szabályozásáról.

Határidő: Rendelet-tervezet benyújtása -  a Képviselő-testület 2022. évi első rendes ülése 

Felelős:     Jegyző (Humánszolgáltatási Főosztály vezetője által) 

